Diogo Gomes

Diogo Gomes da Sintra ~ Portugalaf vestasik va Afrika

Diogo Gomes tiyir portugalaf kotgrupaf vestasik is totasik bak toleafu acku ke 15-eafa decemda.

Vestara va krimtaki ke taltefa Afrika kal Bissauguinea is Kaboverdea.

Tir bewik ke anameikeem ke Henrique o Navegador sersik nume va yona portugalafa kosmara ke ke 15-eafa decemda pakeyer. Va Selvagens ewaleem bak 1438 kosmar, aze va brinuga ke Gil Eanes bak 1445 pakeyer.

Bak 1456 poko reca ke Geba bost koe refa Bissauguinea totar. Azon va Gambia bost kal Cantor wid katiclapir, lakosmatason va kazafa joya wale moavaxo ke Senegala ik Guinea is Magriba koo Saxara.

Bak 1460 va Santiago ewala ke Kaboverdea tursia kosmayar.

Azon tir ristusik ik palsotik koe Sintra widava koe Portugala lize kaiki 1502 ape awalker.

Diogo Gomes va tan taneaf vrutaks va brinugeem ke Henrique o Navegador koe latinavafa nega vergumveltkiraf gu De prima inuetione Guinee iskeyer.

|style="vertical-align: top;"|

|}

Gomes (Diogo)
Gomes (Diogo)